નવી દિલ્હી: મોદી સરકારે 26/11 આતંકી હુમલાને ધ્યાનમાં રાખતાં ભારતીય સેના માટે 5 વર્ષના એક્શન પ્લાનની લીલી ઝંડી આપી દીધી છે. આશરે 32 હજાર કરોડના આ પ્લાન હેઠળ આર્મી, વાયુ અને નૌસેના માટે હથિયારોના આધુનિકીકરણ પર દબાણ આપવામાં આવી રહ્યું છે. કોસ્ટ ગાર્ડ આર્મી, વાયુ સેના અને નેવી બાદ ડિફેન્સ મિનિસ્ટ્રીના અંતર્ગત આવનારું સૌથી નાનું સશસ્ત્ર બળ છે, જો કે મુંબઇ પર વર્ષ 2008માં થયેલા 26/11 હુમવા બાદ એની ભૂમિકા ખૂબ મહત્વની થઇ ગઇ છે. સૂત્રોના જણાવ્યા અનુસાર આ એક્શન પ્લાન હેઠળ કોસ્ટ ગાર્ડને પેટ્રોલ વાહન, બોટ્સ, હેલિકોપ્ટર્સ, એરક્રાફ્ટ અને અન્ય મહત્વના સામાનથી લેસ કરવાની તૈયારી છે.